stanford-oval/wikipedia huggingface dataset:
Tupakkatakki

Burgundinpunainen, agraffilla suljettava tupakkatakki vuoden 1944 elokuvasta Kaasuvalo.
Tupakkatakki (engl. smoking jacket) on miesten pikkutakkia muistuttava takki, jota käytetään rentona kotiasuna aamutakin tavoin. Se valmistetaan perinteisesti sametista, silkistä tai molemmista. Muita  materiaalivaihtoehtoja ovat kašmir- tai merinovilla tai flanelli. Koristeluun käytetään usein brokadia, kirjontaa, nyörejä tai silkkipunoksia. Tupakkatakissa on yleensä šaalikaulus ja käännetyt hihansuut, jotka on tehty muuta takkia kiiltävämmästä kankaasta. Tupakkatakki voidaan sulkea suurin napein, agraffein tai puikoin ja lenkein kuten duffelitakki, tai pelkästään solmittavalla vyöllä kuten kylpytakki.
Historiaa

Tupakkatakki sai alkunsa 1600-luvun Euroopassa, kun tupakkaa, teetä, kahvia, silkkiä ja muita siirtomaatavaroita alettiin tuoda Aasiasta ja Amerikasta. Silkkinen robe de chambre eli koti- tai aamutakki tuli muotiin, ja tupakointi yleistyi erityisesti Krimin sodan jälkeen 1800-luvun puolivälissä, kun turkkilaista tupakkaa alettiin tuoda Eurooppaan. Illallisen jälkeen herrasmies saattoi pukeutua mukavammin ja vetäytyä nojatuoliin polttamaan tupakkaa. Tähän tarpeeseen pitkästä silkkitakista kehittyi puolipitkä tupakkatakki. Käytännön syynä tupakkatakin käyttöön oli myös se, että se estää tuhkatahrojen ja tupakanhajun tarttumista alla käytettyihin vaatteisiin. Tupakkatakin kanssa käytettiin joskus hiuksia tupakanhajulta suojaavaa tupakkalakkia (engl. smoking cap).
Tupakkatakin suosio säilyi 1950-luvulle saakka. The Washington Post -sanomalehden pääkirjoitus vuodelta 1902 luonnehtii tupakkatakkia ”mukavuuden synonyymiksi”.
Tupakkatakissa usein kuvattuihin julkisuuden henkilöihin kuuluivat Cary Grant, Fred Astaire, Frank Sinatra, Dean Martin ja Hugh Hefner.
Monissa eurooppalaisissa kielissä, kuten suomessa, sanasta smoking jacket on johdettu myös smokkia tarkoittava sana, koska nämä takkityypit muistuttivat alun perin toisiaan. Brittienglanniksi smokki on kuitenkin dinner jacket ja amerikanenglanniksi tuxedo.
Aiheesta muualla

Kuvia tai muita tiedostoja aiheesta Tupakkatakki Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Smoking jacket
Käännös suomeksi
Seksikäs-Suklaa

| Seksikäs-Suklaa |
| --- | --- |

Henkilötiedot
Koko nimi:  Luyeye Konssi
Syntynyt: 14. maaliskuuta 1992 (ikä 33) Luanda, Angolan kansantasavalta
Muusikko
Taiteilijanimi:  Seksikäs-Suklaa Johny Giva (alter ego)
Aktiivisena:  2014–
Tyylilajit:  rap,  rap metal, pop, parodiamusiikki
Levy-yhtiöt:  Lihamyrsky 2016-2017 Monsp Records 2017-2020  Warner Music Finland 2020-
  [ Muokkaa Wikidatassa ] [ ohje ]  
Seksikäs-Suklaa (oikealta nimeltään Luyeye Konssi, s. 14. maaliskuuta 1992 Luanda, Angolan kansantasavalta)lähde? on suomalainen mediapersoona, tubettaja, juontaja sekä artisti, joka laulaa myös metalliyhtye Lähiöbotoxissa. Konssi tuli tunnetuksi lyhyistä humoristisista videoistaan.lähde?
Elämä ja ura

Konssin perhe on kotoisin Angolasta. Hänen perheensä muutti Angolasta Saloon Konssin ollessa yhdeksänvuotias. Kun Konssi meni yläasteelle, perhe muutti Helsinkiin. Peruskoulun jälkeen hän opiskeli matkailuvirkailijaksi ja valmistui vuonna 2012. Konssi on suorittanut käsikirjoittajan perusopinnot HEO Kansanopistossa ja valmistunut vuonna 2014.lähde?
Konssi aloitti videoiden tekemisen serkkujensa kanssa Suklaa Vaellus -videosarjalla, jossa hän haastattelee ja provosoi ohikulkijoita.
Nykyään Konssi kuvaa lyhyitä humoristia videoita Vine-, Instagram-, sekä YouTube-videoiksi. Konssin videot kertovat pääasiassa parisuhteista, maahanmuuttajista, suomalaisuudesta, sekä arkipäivän asioista. Lähes jokaisessa videossa esiintyy Konssin lisäksi hänen ystävänsä Dosdela. Silloin tällöin videoilla esiintyy myös Konssin veli Daniel Mangani sekä toinen sosiaalisesta mediasta tuttu hauskojen videoiden tekijäporukka Blokess. Konssi tekee myös parodioita muiden artistien kappaleista. Konssin käsissä Cheekin ”Timantit on ikuisia” -kappaleesta tuli ”Somalit on ikuisia”, sekä Draken ”Hotline Bling” on saanut nimekseen ”Oot paikalla mut et vastaa”. Konssin suosituimpiin videoihin kuuluu hänen alter egonsa Johnny Givan pilapuhelu sekä Suomen hauskimmat vinet -videosarjat . Konssi on esiintynyt Salatut elämät -televisiosarjassa pienessä roolissa.
Vuonna 2018 Elisa Viihde julkaisi Konssin, sekä Hassanin yhteisen Supisuomalaiset alkuperäissarjan. Sarja kertoo Konssin ja Hassanin esittämistä nuorista miehistä, jotka joutuvat Kelan työllistämiskurssille.
Vuonna 2020 Konssi esiintyi yhtenä kilpailijana  Farmi Suomi -tositelevisiosarjassa. Myöhemmin samana vuonna Konssi esiintyi myös yhdessä jaksossa Madventures Suomi matkailusarjassa.
Konssi on yksi Ruudolfin Lihamyrsky-levy-yhtiön jäsen. 6. toukokuuta 2016 Konssi julkaisi ensimmäisen singlensä ”Niiku97”, singlellä esiintyy myös Dosdela. Kertosäkeessä viitataan vuonna 1997 tapahtuneeseen välikohtaukseen, jossa joukko skinheadeja hyökkäsi somaliporukan kimppuun Kontulassa. 
Kappale on Lihamyrsky-levy-yhtiön Tumma toukokuu -kampanjan ensimmäinen julkaisu. Konssi julkaisi 13. toukokuuta 2016 toisen singlensä ”Bandida”, jolla esiintyy myös VG+. Kappale on Tumma toukokuu -kampanjan toinen julkaisu. Konssi julkaisi kolmannen singlensä ”Sitä minäkin” 13. lokakuuta 2016.
Filmografia

| Vuosi | Ohjelma | Jaksot | Rooli |
| --- | --- | --- | --- |
| 2014 | Suorana: Kortesmäki |  | oma itsensä |
| 2016 | Salatut elämät | 2 | Tuuraaja Pasi |
| 2016 | Alias Lönnrot |  | oma itsensä |
| 2017 | Kolmistaan |  | Markuksen rakastaja |
| 2017 | Punk’d Suomi |  | oma itsensä |
| 2017-2018 | Posse | 3 | oma itsensä |
| 2018 | Seniorit somessa |  | oma itsensä |
| 2018 | Diili |  | oma itsensä |
| 2018 | Kokovartalomies |  | oma itsensä |
| 2018 | Puoli seitsemän |  | oma itsensä |
| 2018 | Supisuomalaiset | 4 | oma itsensä |
| 2018-2019 | Huomenta Suomi | 2 | oma itsensä |
| 2019 | Ina <3 Suomi |  | oma itsensä |
| 2019 | Neljän tähden illallinen | 4 | oma itsensä |
| 2020 | Madventures | 2 | oma itsensä |
| 2020 | Farmi Suomi | 4 | oma itsensä |
| 2020 | Putous Allstarts |  | oma itsensä |
| 2020 | Noin viikon studio |  | oma itsensä |
| 2021 | MasterChef VIP | 4 | oma itsensä |
| 2021 | Melkein Mensa |  | oma itsensä |
| 2023 | Selviytyjät Suomi (8. tuotantokausi) |  | oma itsensä |
Diskografia > EP:t

Denssi & Chill (yhdessä Dosdelan kanssa, 2018)
Lähiös ei nukuta ja se tulee jatkuu viel (yhdessä Dauda Koroman kanssa, 2018)
Mannapuuroa ja mansikkaa (2019)
Diskografia > Singlet

”Niiku97” (mukana Dosdela, 2016)
”Bandida” (mukana VG+, 2016)
”Sitä minäkin” (2016)
”Day One” (mukana Prinssi Jusuf, 2017)
”Vesa Keskinen” (mukana Dosdela, 2017)
”Mis asun” (mukana Dosdela ja VG+, 2017)
”Jari Sillanpää” (mukana Dosdela, 2017)
”Taistelijat” (mukana Dosdela, 2018)
"Koskematon" ( mukana Ellis, 2018)
"Mustasukkaisuutta" (2018)
"Idän rotat" (mukana Afromikko, 2018)
"Ohi on" (2018)
"Isoi juttui tulos" (mukana Vinttikoira, 2019)
"Mannapuuroa ja Mansikkaa" (mukana Yona, 2019)
"Mikä kesä" (mukana Dosdela, 2019)
"Mitä sä flexaat?" (mukana Dosdela, 2019)
"Herkku" (mukana Dosdela, 2020)
"Tuplavuoro" (mukana Dosdela, 2020)
"Se on voitto!" (Oi Suomi on)" (mukana Dosdela, 2021)
"Häätö" (mukana Dosdela, 2021)
"Jano" (mukana Dosdela, Pōhja-Korea ja gameboytetris, 2022)
”Hot Boy Summer” (mukana Uniikki, 2023)
Diskografia > Vierailijana

Musta Barbaari: Eilen me naura (mukana Seksikäs Suklaa, 2017)
Xmies: Lyömättömien eeppinen Blockfest posse träkki (mukana Ode, Sonny, Tommishock, Särre, Köpi Kallio,Kube, Solonen, Seksikäs Suklaa ja Asa, 2017)
Yksi Totuus: Tsiigaa sun perää (mukana Mäkki, Raappana ja Seksikäs Suklaa, 2018 )
Ulpu: MANIMAMA (mukana Seksikäs Suklaa, 2018)
Yksi Totuus: Pakettimatka (mukana HesaÄijä, Mäkki, Seksikäs Suklaa ja Slim Mill, 2018)
OPA: Esmeralda (mukana Seksikäs Suklaa 2018)
Kevin Tandu: Kuka sano et idän nekrut ei tuu breikkaa (mukana Seksikäs      Suklaa, 2018)
Afromikko: Lauantaina (mukana Seksikäs Suklaa, 2019)
Sini Sabotage: Aerobist (mukana Seksikäs Suklaa, 2020)
Roni Back: Lyhyt ja kylmä kesä (mukana Seksikäs Suklaa, Dosdela ja Reino Nordin, 2020)
Soroush Seyedi: Genius G (mukana Seksikäs Suklaa, 2021)
Kirkkovene: Naispaholainen (mukana Seksikäs Suklaa, 2021)
Ruma: Ei natsaa (mukana Seksikäs Suklaa, 2021)
Teo Vincent: Stadi (mukana Espresso ja Seksikäs Suklaa, 2022)
Opaali: Älä sotke mun kenkii (mukana Seksikäs Suklaa, 2022)
Stereo Terror - The Summer Song (mukana Seksikäs Suklaa, 2024)
Diskografia > Kirjallisia julkaisuja

Lueye Konssi & Seppo Lampela - Viki, Seksikäs-Suklaa Suomesta 2022, kustantamo Johnny Kniga
Aiheesta muualla

Basso.fi (Arkistoitu – Internet Archive)
City.fi
| --- | --- |
Auktoriteettitunnisteet: Taiteenala :  MusicBrainz
Wolfgang Amadeus Mozart

| Wolfgang Amadeus Mozart |
| --- | --- |
 Wolfgang Amadeus Mozart
Henkilötiedot
Syntynyt: 27. tammikuuta 1756 Salzburg, Salzburgin ruhtinaspiispakunta, Pyhä saksalais-roomalainen keisarikunta
Kuollut: 5. joulukuuta 1791 (35 vuotta) Wien, Itävallan arkkiherttuakunta, Pyhä saksalais-roomalainen keisarikunta
Ammatti:  säveltäjä
Puoliso:  Constanze Mozart
Lapset:  Franz Mozart
Muusikko
Aktiivisena:  1760–1791
Tyylilajit:  klassismi
Soittimet:  fortepiano, klavikordi, cembalo, viulu, alttoviulu ja urut
 Nimikirjoitus
  [ Muokkaa Wikidatassa ] [ ohje ]  
Wolfgang Amadeus Mozart, kastenimeltään Joannes Chrysostomus Wolfgangus Theophilus Mozart (27. tammikuuta 1756 Salzburg – 5. joulukuuta 1791 Wien) oli itävaltalainen klassismin ajan säveltäjä. Häntä pidetään yhtenä suurimmista eurooppalaisen taidemusiikin säveltäjistä. Mozart sävelsi kaikkia aikansa teostyyppejä, niin sinfonia-, ooppera- kuin konsertto-, kirkko- ja kamarimusiikkia.
Elämä > Lapsuus

Wolfgang Amadeus Mozart syntyi Salzburgissa vuonna 1756. Hänen isänsä Leopold oli svaabilaista sukua, johon oli kuulunut paljon augsburgilaisia käsityöläisiä. Mozartin äidin Anna Marian (o. s. Pertl) suku oli kotoisin Salzburgista ja sen ympäristöstä, ja Mozartin äidinisä oli toiminut jonkin aikaa muusikkona. Leopoldille ja Anna Marialle syntyi seitsemän lasta, joista aikuiseksi eli Wolfgangin lisäksi myös Mozartin isosisko Nannerl (s. 1751).
Mozart oli musiikin ihmelapsi, joka alkoi säveltää jo nelivuotiaana. Havaittuaan poikansa lahjakkuuden Leopold-isä keskittyi hänen ja Nannerl-siskon kouluttamiseen lapsipianisteiksi ja Wolfgangia myös säveltäjäksi. Vuonna 1762 kolmikko teki konserttimatkan Müncheniin ja sen jälkeen Wieniin, ja vuoteen 1766 mennessä he olivat kiertäneet jo koko läntisen Euroopan Pariisia ja Lontoota myöten. Euroopan-kiertueen aikana nuori Mozart tutustui pariisilaiseen soitinmusiikkiin ja oopperaan sekä italialaiseen oopperaan ja sinfoniaan. Hän sävelsi myös sonaatteja pianolle ja viululle, pianokappaleita, ensimmäiset sinfoniansa sekä aarioita ja kirkkomusiikkia. Pianon lisäksi hän soitti toisinaan myös viuluja ja urkuja. Koulunsa Mozart kävi yksityisopetuksena. Nuorella Mozartilla oli tarkka korva, ja hän pystyi muistamaan kokonaisia sävellyksiä kertakuulemalta.
Elämä > Nuoruus

Mozartit muuttivat vuonna 1767 Wieniin, missä Mozart jatkoi säveltämistä. Perhe palasi Salzburgiin vuoden 1769 alussa, ja Mozart sävelsi siellä lisää messuja ja sinfonioita sekä ensimmäiset serenadinsa ja divertimentonsa. Hänet nimitettiin saman vuoden marraskuussa 13-vuotiaana arkkipiispan konserttimestariksi.
Mozart lähti joulukuussa 1769 isänsä kanssa  ensimmäiselle suurelle Italian-matkalleen. Sen aikana Mozart tutustui perusteellisesti italialaiseen musiikkiin ja esiintyi ylistysten saattelemana kautta maan. Hänet nimitettiin Accademia Filharmonican jäseneksi, ja Roomassa hän sai Kultaisen Kannuksen ansioristin ja oikeuden käyttää ritarin (cavaliere) titteliä. Matkan aikana Mozart sävelsi sinfonioiden, aarioiden ja kirkkomusiikin ohella myös ensimmäisen jousikvartettonsa ja opera seriansa. Hänen oopperansa Mitridate, re di Ponto kantaesityksen menestys toi hänelle heti uuden oopperatilauksen.
Sävelletty 9. lokakuuta 1770. Kaikki osat esittää Phillip W. Serna.
Äänitiedostojen kuunteluohjeet
Mozartit palasivat Salzburgiin joulukuussa 1771. Mozart jatkoi säveltämistä ahkerasti, ja hän sävelsi suurimuotoisia kirkkomusiikkiteoksia, sinfonioita, divertimentoja, lauluja sekä seranata drammatican. Seuraavana vuonna Wolfgang ja Leopold lähtivät vielä uudelleen Italiaan kahdeksi vuodeksi, minkä jälkeen Mozart pysytteli muutaman vuoden ajan etupäässä Salzburgissa säveltäen ahkerasti etenkin kirkkomusiikkia, sinfonioita ja konserttoja.
Mozart erosi virastaan Salzburgissa vuonna 1777 ja muutti puoleksi vuodeksi Mannheimiin. Siellä rakkaus laulajatar Aloysia Weberiin sai hänet siirtämään suunniteltua lähtöä Pariisiin. Kun matka lopulta toteutui maaliskuussa 1778, siitä tuli pettymys, sillä Mozart ei viihtynyt Pariisin muusikkopiireissä lainkaan.
Elämä > Muutto Wieniin

Mozart palasi äitinsä kuoltua Salzburgiin tammikuussa 1779. Hän alkoi säveltää hyvin intensiivisesti ja loi kolme sinfoniaa, useita konserttoja, kaksi viulusonaattia, lukuisia kirkkomusiikkiteoksia sekä näyttämömusiikkia ja Münchenissä tilaustyönä oopperan Idomeneo, josta tuli suuri menestys. Münchenistä Mozart lähti arkkipiispan määräyksestä Wieniin kapellimestariksi. Koska hän koki menettäneensä viran vuoksi monta tilaisuutta esiintyä keisarille ja muille Wienin vaikutusvaltaisille henkilöille, Mozart erosi virasta toukokuussa 1781 ja ryhtyi vapaaksi taiteilijaksi. Hän saikin pian oopperatilauksen Ryöstö seraljista, joka sai kantaesityksensä heinäkuussa 1782. Hän antoi myös pianotunteja, esiintyi konserteissa, järjesti omia akatemioita sekä sävelsi pienimuotoisia teoksia.
Mozart meni elokuussa 1782 naimisiin Konstanze Weberin kanssa. Pariskunta sai kuusi lasta, joista kaksi eli aikuiseksi. Vuosina 1782–1786 Mozart sävelsi paljon pianokonserttoja ja muita konserttoja. Hän oli saavuttanut aseman Wienin seurapiireissä, mutta toivomiaan oopperatilauksia hän ei saanut ennen kuin vuonna 1785, kun Lorenzo Da Ponte antoi hänelle Figaron häiden libreton sävellettäväksi. Oopperan kantaesitys toukokuussa 1786 oli suuri menestys, kuten myös seuraavan oopperan Don Giovanni kantaesitys seuraavan vuoden lopulla. Muuten Mozart sävelsi vuonna 1787 vain vähän, sillä hän oli jo luopunut konserttitoiminnastaan ja konsertteihin säveltämisestä. Mozart oli ylipäätäänkin jo alkanut vetäytyä syrjään julkisesta musiikkielämästä keskittyäkseen luomistyöhön. Hänet nimitettiin joulukuussa 1787 keisarin kamarisäveltäjäksi, mutta hyvästä palkasta huolimatta hänen taloudellinen tilanteensa heikkeni. Hänen teoksensa eivät miellyttäneet suurta yleisöä yhtä paljon kuin helpommin omaksuttavien muotisäveltäjien teokset.
Mozart teki kesällä 1789 konserttimatkan Keski-Euroopassa. Hän sävelsi hovin tilauksesta oopperan Così fan tutte, joka sai lyhytaikaista menestystä Wienissä. Hän sävelsi myös konserttiaarioita. Mozart teki vielä syksyllä 1790 uuden konserttikiertueen, mutta sekään ei tuonut lohtua hänen huonoon rahatilanteeseensa.
Elämä > Viimeinen vuosi 1791

Mozartin viimeinen elinvuosi oli kuumeisen luomistyön aikaa. Muiden sävellysten ohella hän sai valmiiksi peräti kaksi oopperaa. Keväällä 1791 hän alkoi suunnitella Taikahuilu-oopperaa, joka valmistui saman vuoden syyskuussa. Heinäkuussa tuntematon toimeksiantaja – kreivi Franz Walsegg, jolla oli tapana tilata säveltäjiltä teoksia ja esittää niitä ominaan – tilasi vaimonsa muistoksi Mozartilta sielunmessun eli requiemin. Mozart kuitenkin kuoli ennen kuin ehti saada teoksen valmiiksi, eikä kreivi Walsegg onnistunut saamaan teosta nimiinsä. Mozartin oppilas Franz Xaver Süssmayr viimeisteli messun Mozartin luonnosten pohjalta, mutta muutkin muusikot ovat täydentäneet Mozartin käsikirjoitusta.
Elämä > Kuolema

Mozart kuoli 5. joulukuuta 1791. Hänet haudattiin kaksi päivää myöhemmin St. Marxin hautausmaalle merkitsemättömään hautaan. Viralliseksi kuolinsyyksi kahden viikon sairastelun jälkeen merkittiin kuume ja ihottuma. Käly Sophie Haibel kirjoitti liki 33 vuotta myöhemmin Mozartin olleen tajuissaan ja aivojen toimintakykyiset loppuun saakka. Hän sävelsi viimeiseen asti viimeistä teostaan Requiemia. Koska hän oli ollut seuraelämässä ja hyväntuulinen koko syksyn, ei sairautta uskota krooniseksi vaan äkilliseksi tartuntataudiksi.
Mozartin lopullisesta kuolinsyystä ei ole varmaa tietoa. Muun muassa reumakuumetta, virtsamyrkytystä, kuppaa, antimonimyrkytystä ja murhaakin on epäilty. Uusin teoria viittaisi akuuttiin munuaistulehdukseen, glomerulonefriittiin, jota aiheutti streptokokki-bakteeritartunta. Wienin kuolinsyiden tutkintaan marraskuusta 1791 tammikuuhun 1792 perustuen Amsterdamin yliopiston tutkijat päättelivät juuri näinä aikoina ollutta epidemiaa todennäköisimmäksi syyksi. Säveltäjän kerrottiin olevan pahasti turvoksissa viimeisinä elinpäivinään. Juuri joulukuun 1791 alussa nuoria miehiä kuoli epätavallisen paljon ödeemaan Wienissä. Koska nuoria miehiä oli sotilassairaalassa, epäillään todennäköisimmin tartunnan lähteneen juuri sieltä.
Mozartin ja Constanzen kuudesta lapsesta kaksi selvisi aikuisikään asti. He olivat pojat Karl Thomas ja Franz Xaver Wolfgang, joista jälkimmäisestä tuli myöhemmin säveltäjä. Molemmat kuolivat naimattomina ja lapsettomina.
Mozartin omalaatuisena pidetty persoonallisuus on kiehtonut ihmisiä. Hänen on epäilty kärsineen muun muassa Touretten oireyhtymästä.
Sävellyksiä

Mozart oli tuottelias säveltäjä ja sävelsi lähes kaikkia teostyyppejä. Hän sävelsi elämänsä aikana orkesterille 68 sinfoniaa – joista tosin vain 41 on numeroitu – ja 23 lähde? pianokonserttoa (sisältäen konsertot kahdelle ja kolmelle pianolle), viisi viulukonserttoa, neljä käyrätorvikonserttoa ja viisi muuta puhallinkonserttoa, joista merkittävin on klarinettikonsertto. Kamarimusiikin alalta hän sävelsi 36 viulusonaattia, 23 jousikvartettoa, kuusi jousikvintettoa ja klarinettikvintetto. Mozartin näyttämö- ja vokaalimusiikkiin sisältyy 17 messua, sielumessu, 23 oopperaa tai oratoriota ja lukuisa määrä lauluja ja konserttiaarioita.lähde?
Teoksista arvostetuimpia ovat Gramophone-lehden levyoppaan mukaan viimeiset sinfoniat, pianokonsertot nro 20–27, käyrätorvikonsertto nro 4, klarinettikonsertto, serenadi nro 10, klarinettikvintetto, jousikvartetto nro 19, jousikvintetto nro 4, pianosonaatti nro 11, c-molli-messu ja sielunmessu sekä oopperat Don Giovanni, Taikahuilu ja Figaron Häät.lähde tarkemmin? Näiden teostyyppien lisäksi Mozart sävelsi esimerkiksi muuta kirkkomusiikkia sekä suuren määrän tansseja, divertimentoja ja muuta oman aikansa kevyempää musiikkia. Tunnetuimmat Mozartin melodiat ovat serenadin nro 13 (”Pieni yösoitto”) johdanto, "Der Hölle Rache kocht in meinem Herzen" aaria Taikahuilu-oopperasta, ”Turkkilainen rondo” 11. pianosonaatin lopusta ja 40. sinfonian alku. Myös esimerkiksi Figaron häiden alkusoitto, 21. pianokonserton hidas osa ja lukemattomat muut sävelet ovat monille tunnistettavia vielä vuosisatoja niiden säveltämisen jälkeen.kenen mukaan?lähde?
Aiemmin tunnistamattomia Mozartin sävellyksiä on 1900-luvun jälkipuoliskolta alkaen löytynyt kymmenkunta. Syyskuussa 2024 julkistettu Leipzigin kaupunginkirjastosta löytynyt jousitriolle sävelletty seitsemän pikkukappaleen sarja sai nimen Ganz kleine Nachtmusik. Sarjan kesto on 12 minuuttia, ja se arvellaan sävelletyn 1760-luvun jälkipuoliskolla. Mozartin sinfonia nro 37 todettiin jo 1900-luvun alussa Michael Haydnin sävellykseksi. Mozart on säveltänyt siihen vain johdannon.lähde?
Kirjallisuutta

Becker, Max – Schickhaus, Stefan: Wolfgang Amadeus Mozart – säveltäjäneron matkassa.  (Suomentanut Markus Lång. Liitteenä CD-levy)  Helsinki:  Tammi, 2006.  ISBN 951-31-3605-1
Hildesheimer, Wolfgang: Mozart.  (Suomentaneet Seppo ja Päivi Heikinheimo)  Helsinki:  Otava, 2006.  ISBN 951-1-11882-X
Maasalo, Kai: Mozart ja hänen pianokonserttonsa.  Helsinki:  WSOY, 1985.  ISBN 951-0-12816-3
Poroila, Heikki: Aarteista suurin : Wolfgang Amadeus Mozartin sävellykset.  Helsinki:  Honkakirja, 2020.  ISBN 978-952-69290-3-3
Vihinen, Antti: Minä ja Mozart.  Into-Kustannus, 2014.  ISBN 978-952-264-280-6
Aiheesta muualla

Poroila, Heikki: Yhtenäistetty Wolfgang Amadeus Mozart (koko sävellystuotanto listattuna suomalaisia tiedonhakijoita ajatellen).
Neue Mozart Ausgabe Kootut teokset digitoituna (englanniksi)
Kari Rydmanin radiosarja Mozartin viimeinen vuosi (Arkistoitu – Internet Archive) Yleisradio Oy
Mozart-kriittinen kirjakatkelma. (PDF) (englanniksi)
Mozartin kotimuseo Salzburgissa (kiinaksi, englanniksi, saksaksi)
Wolfgang Mozart International Music Score Library Project (englanniksi)
Vapaasti käytettävissä olevia Mozartin partituureja Mutopia Project
| n k Wolfgang Amadeus Mozartin oopperat |
| --- | --- | --- |
| Nuoruudenteokset |  Apollo et Hyacinthus  Bastien und Bastienne  La finta semplice  Mitridate, re di Ponto  Ascanio in Alba  Il sogno di Scipione  Lucio Silla  La finta giardiniera  Il re pastore  | W.A.Mozart |
| Kypsän kauden teokset |  Idomeneo  Ryöstö seraljista  Der Schauspieldirektor  Figaron häät  Don Giovanni  Così fan tutte  Taikahuilu  La clemenza di Tito  | W.A.Mozart |
| Postuumit teokset |  Zaide  L’oca del Cairo  Lo sposo deluso  La Betulia liberata (oratorio)  | W.A.Mozart |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Romania  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  Discography of American Historical Recordings  FID  KulturNav 2  MusicBrainz  RKD Artists  ULAN 
Henkilöt:  BMLO  Deutsche Biographie  DDB  Trove  Elonet 
Muut:  Europeana  Dictionnaire historique de la Suisse  NARA  RISM  SNAC  IdRef  Te Papa (New Zealand) 
Mozart 6-vuotiaana asussa, jonka hän sai esiinnyttyään keisarilliselle hoville Wienissä vuonna 1762.
Nannerl, Wolfgang ja Leopold Mozart. Johann Nepomuk della Crocen maalaus Mozartin perheestä vuodelta 1780.
Mozart noin 14-vuotiaana. Saverio dalla Rosan maalaus vuodelta 1770.
Mozart 21 vuoden iässä vuonna 1777.
Mozart vuonna 1789.
Mozart 1780-luvun puolivälissä "Hagenauerin Mozartiksi" kutsutussa muotokuvassa.
Pokémon: Taivaanranta kausi 2 – Tähtäimessä Laqua

Pokémon: Taivaanranta kausi 2 – Tähtäimessä Laqua (engl. Pokémon Horizons: Season 2 – The Search For Laqua) on Japanissa osa vuoden 2023 Pokémon-animesarjaa ja länsimaissa Pokémon-animen 27. tuotantokausi.
Nousevat Volt Tacklerit ovat löytäneet kolme seikkailija Luciuksen muista pokémoneista: Arbolivan, galarilaisen Moltresin ja Lapraksen. Mutta heidän ilma-aluksensa Urhea Olivine vaurioutui kohtaamisessa Etsijöiden sekä Luciuksen mustan Rayquazan kanssa. Friede lähettää Urhean Olivinen korjaustöiden ajaksi Likon, Royn ja Dotin vaihto-oppilaiksi Naranja-akatemiaan oppimaan Terastalin käyttöä, jotta heistä tulisi vahvempia pokémon-kouluttajia, kun olisi lopulta aika jatkaa matkaa sekä etsiä mustan Rayquazan lisäksi myös Luciuksen kaksi viimeistä pokémonia, Kleavorin ja Gouging Firen, sekä löytää Luciuksen etsimä paratiisi nimeltä Laqua. Heille paljastuu myös lisää yksityiskohtia Terapagosin, Luciuksen sekä Etsijöiden johtajan Gibeonin menneisyydestä. Gibeonin tyttärenpojaksi paljastunut Etsijöiden agentti Amethio yrittää yhä kovasti todistaa arvonsa isoisälleen, hänen kilpakumppaninsa Spinelin yrittäessä hankkiuttua hänestä eroon sekä tutkia Terapagosia ja Gibeonin tavoittelemia Laquiumiksi kutsuttuja kristalleja omia salaisia päämääriään varten.
Tähtäimessä Laqua alkoi Japanissa 12. huhtikuuta 2024. Yhdysvalloissa kausi julkaistiin Netflixin kautta. Jaksot 46–56 julkaistiin 7. helmikuuta 2025, ja jaksot 57–67 tullaan julkaisemaan 25. huhtikuuta 2025.